Τραπεζάκι Άρτας

Το Τραπεζάκι είναι οικισμός στον δήμο Κεντρικών Τζουμέρκων του νομού Άρτας της Ηπείρου. Σύμφωνα με την απογραφή του 2021, ο πληθυσμός του ανέρχεται στους 12 κατοίκους.

 Γενικά και ιστορικά στοιχεία 
Το Τραπεζάκι δημιουργήθηκε μετά το 1881, έτος κατά το οποίο ενσωματώθηκε η περιοχή στην Ελλάδα, από κατοίκους των κοντινών χωριών που παρέμειναν υπό οθωμανικό έλεγχοΧρήστου Β. Ντάλα, Δίστρατο. Σελίδες από την ιστορία του, Σύλλογος των απανταχού Διστρατιωτών Άρτας-Εκδόσεις Αρνός, Αθήνα 1993, σελ. 57.. Σύμφωνα με τοπικές πηγές, οφείλει την ονομασία του σε έναν κοντινό λόφοΝτάλα, 1993, σελ. 6.. Βρίσκεται κοντά στο Δίστρατο, με το οποίο είναι συνδεδεμένο ιστορικά και διοικητικά και είναι χωρισμένο σε τρεις γειτονιέςΝτάλα, 1993, σελ. 6-7.. Η κεντρική εκκλησία του χωριού ονομάζεται Αγία Φανερωμένη και είναι κτίσμα της δεκαετίας του 1940Ντάλα, 1993, σελ. 131..

Το 1930 το Τραπεζάκι απέκτησε δημοτικό σχολείο, το οποίο λειτούργησε μέχρι και τα τέλη της δεκαετίας του 1970Ντάλα, 1993, σελ. 107, 135-136.. Την περίοδο της Κατοχής, οι κάτοικοί του συμμετείχαν ενεργά στην Εθνική Αντίσταση, κυρίως μέσα από τις τάξεις του ΕΑΜ/ΕΛΑΣΝτάλα, 1993, σελ. 66-67.. Επιπλέον εντός του 1943 πραγματοποιήθηκαν στο σχολείο του χωριού, πανηπειρωτικές συνδιασκέψεις του ΕΛΑΣ και της ΕΠΟΝΝτάλα, 1993, σελ. 67-71.. Αργότερα, στα τέλη Αυγούστου του 1948, αντάρτες του ΔΣΕ προχώρησαν στη βίαιη στρατολόγηση ανδρών και γυναικών του ΤραπεζακίουΝτάλα, 1993, σελ. 84.. Μεταπολεμικά, τη δεκαετία του 1960 ξεκίνησε η μετανάστευση προς τα αστικά κέντρα και το εξωτερικό, με επακόλουθο τη ραγδαία μείωση του πληθυσμού του χωριούΝτάλα, 1993, σελ. 106-107..

Υπάγεται στην δημοτική ενότητα Αθαμανίας και αποτελούσε μέρος του καποδιστριακού δήμου Αθαμανίας την περίοδο 1997-2010.

 Απογραφές πληθυσμού 
Απογραφή194019511961197119811991200120112021Πληθυσμός151Ντάλα, 1993, σελ. 113.140Ντάλα, 1993, σελ. 114.14010190765444«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10584 (σελ. 110 του pdf)12

 Παραπομπές 

 Βιβλιογραφία 

 Χρήστου Β. Ντάλα, Δίστρατο. Σελίδες από την ιστορία του, Σύλλογος των απανταχού Διστρατιωτών Άρτας-Εκδόσεις Αρνός, Αθήνα 1993.

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων